**Ministru kabineta noteikumu projekta**

**“Grozījumi Ministru kabineta 2018.gada 21.novembra noteikumos Nr.717 “Noteikumi par valsts noteikto braukšanas maksas atvieglojumu saņēmēju informācijas sistēmu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt Ministru kabineta 2018.gada 21.novembra noteikumus Nr.717 “Noteikumi par valsts noteikto braukšanas maksas atvieglojumu saņēmēju informācijas sistēmu” (turpmāk – MK noteikumi Nr.717), nosakot regulējumu braukšanas maksas atvieglojumu saņemšanai nepieciešamajam elektroniskās identifikācijas līdzekļa un risinājuma ieviešanai un izmantošanai, kā arī saskaņot normatīvajos aktos lietoto teritoriālo vienību terminoloģiju ar Administratīvo teritoriju un apdzīvoto vietu likumā un Sabiedriskā transporta pakalpojumu likumā (turpmāk – STP likums) noteikto. Noteikumi stāsies spēkā Oficiālo publikāciju un tiesiskās informācijas likuma noteiktajā kārtībā, atsevišķas noteikumu normas stāsies spēkā 2021.gada 1.jūlijā un STP likumā noteiktajā termiņā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 4.aprīļa sēdes protokollēmuma (prot.18, 43.§) 6.punkts;Sabiedriskā transporta pakalpojumu likuma 1.panta 15.punkts un 14. 1 pants;Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai pasākums pasākums Nr.88.1 un Nr.88.2. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 4.aprīļa sēdē tika pieņemts lēmums atbalstīt Satiksmes ministrijas informatīvajā ziņojumā “Informatīvais ziņojums Par Ministru kabineta 2015.gada 31.marta noteikumu Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” piedāvāto risinājumu personu ar valsts noteiktiem braukšanas maksas atvieglojumiem braucienu elektroniskai identifikācijai un uzskaitei. Tika nolemts pakāpeniski veidot Valsts noteikto braukšanas maksas atvieglojumu saņēmēju informācijas sistēmu (turpmāk – BMA sistēma), vispirms izveidojot attiecīgu VSIA “Autotransporta direkcija” (turpmāk - Autotransporta direkcija) datubāzi personām piešķirto aktuālo sociālo statusu informācijas uzturēšanai un līdz 2020.gada 31.decembrim ieviest sistēmu pilnā apmērā, tostarp līdz 2019.gada 31.decembrim, nosakot braukšanas maksas atvieglojumu saņēmēju elektroniskās identifikācijas risinājumu reģionālās nozīmes transportlīdzekļos. Autotransporta direkcija ir izveidojusi BMA sistēmas datubāzi un tajā notiek datu apmaiņa par personām, kurām pienākas valsts kompensējamie braukšanas maksas atvieglojumi, piešķirto sociālo statusu aktualitāti ar Pilsonības un migrācijas lietu pārvaldi (turpmāk – PMLP), Sabiedrības integrācijas fondu, Valsts bērnu tiesību aizsardzības inspekciju un Veselības un darbspēju ekspertīzes ārstu valsts komisiju. Saskaņā ar STP likuma 14. 1 panta piekto daļu BMA sistēmas un personas datu apstrādes pārzinis ir Autotransporta direkcija. BMA sistēmā tiek saņemta STP likumā un MK noteikumos Nr.717 noteiktā informācija no citiem attiecīgo datu pārziņiem, piemēram, dati, kas apliecina personas tiesības izmantot braukšanas maksas atvieglojumus no STP likuma 14. 1 panta otrajā daļā minētajām iestādēm (PMLP, Veselības un darbspēju ekspertīzes ārstu valsts komisija, Valsts bērnu tiesību aizsardzības centrs un Sabiedrības integrācijas fonds), un, piemēram, dati par pašvaldību elektroniskajās braucienu uzskaites sistēmās identificēto valsts noteikto braukšanas maksas atvieglojumu saņēmēju braucieniem, kurus atkarībā no pašvaldībās realizēto sistēmu modeļa, sniedz pašas pašvaldības vai to nolīgtie sabiedriskā transporta pakalpojumu sniedzēji (piemēram, Rīgas pilsētas gadījumā - RPSIA “Rīgas satiksme”). MK noteikumos Nr.717 tiek noteikts, ka gadījumos, ja BMA sistēmā paredzēto datu apstrādi neveic pati republikas nozīmes pilsētas pašvaldība (nākotnē valstspilsētas pašvaldība), piemēram, neveic personas datu par piešķirto statusu, atvieglojuma apmēru un izmantošanas nosacījumiem apstrādi attiecīga identifikācijas līdzekļa izsniegšanai, tad to dara attiecīgais datu pārzinis vai apstrādātājs, kas Rīgas pilsētas gadījumā pašlaik ir RPSIA “Rīgas satiksme”. 2020.gada 30.decembrī ir stājušies spēkā STP likuma grozījumi, kas paredz, ka tiesības saņemt un apstrādāt informāciju par braukšanas maksas atvieglojumu izmantošanai aktuālajiem identifikācijas līdzekļiem papildus šā panta pirmajā daļā minētajam ir pārvadātājam un biļešu tirgotājam, lai nodrošinātu personu ar braukšanas maksas atvieglojumiem veikto braucienu identifikāciju sabiedriskajos transportlīdzekļos un sabiedriskā transporta biļešu tirdzniecības vietās. Pārvadātājs iesniedz informācijas sistēmā informāciju par elektroniskās uzskaites sistēmas identificēto valsts noteikto braukšanas maksas atvieglojumu saņēmēju braucieniem. Līdz ar to MK noteikumos Nr.717 tiek paredzēts, ka, piemēram, reģionālās nozīmes maršrutos, datus par personu ar valsts noteiktiem braukšanas maksas atvieglojumiem aktuālajiem identifikācijas līdzekļiem un personai piemērojamo braukšanas maksas atvieglojuma veidu, apmēru un citiem atvieglojuma piemērošanas nosacījumiem, kā arī informāciju, par personu identificētajiem braucieniem, kurus veikušas personas ar braukšanas maksas atvieglojumiem varēs apstrādāt pārvadātāji vai to vārdā apstrādās (attiecīgi saņemot vai iesūtot BMA sistēmā), piemēram, pārvadātāju kases aparātu apkalpojošie dienesti kā datu apstrādātāji. Noteikumu projekts svītro jēdzienu “datu operators”, jo šādu lomu neparedz Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula).Ievērojot STP likuma 14. 1 panta 2.2 daļu, sākot no 2022. gada 1. janvāra pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar personas apliecību, kas papildināta ar speciālu funkcionalitāti (lietotni). Pilsētas nozīmes maršrutos personu, kuru braukšanas maksas atvieglojumi tiek kompensēti no valsts budžeta, identifikācijai var tikt izmantoti arī valstspilsētas pašvaldības noteiktie elektroniskās identifikācijas līdzekļi. Bez minētā STP likuma 14.1 panta 2.1 daļā noteikts, ka PMLP sniedz Autotransporta direkcijai iekļaušanai informācijas sistēmā informāciju par valsts noteikto braukšanas maksas atvieglojumu izmantošanai aktuālajiem personu identifikācijas līdzekļiem — personas apliecinošiem dokumentiem. Ir noteikts BMA sistēmas elektroniskās identifikācijas risinājums, paredzot, ka BMA sistēmā personu ar braukšanas maksas atvieglojumu identificēšanai tiks izmantotas Personu apliecinošu dokumentu likuma 5.pantā minētās personas apliecības (turpmāk - eID kartes). Lai nodrošinātu ieinteresēto un iesaistīto pušu līdzdalību un komunikāciju priekšlikumu izstrādei BMA sistēmas elektroniskā identifikācijas risinājuma noteikšanai un nodrošinātu Ministru kabineta 2017.gada 27.jūnija noteikumu Nr.371 “Braukšanas maksas atvieglojumu noteikumi” 15.punkta, kā arī Ministru kabineta 2017.gada 4.aprīļa sēdes protokollēmuma (protokols Nr.18, 43.§) 4.punkta uzdevuma izpildi, Autotransporta direkcija 2019.gada 13.maijā ar rīkojumu Nr.2.3/16 “Par darba grupas izveidi” izveidoja starpinstitūciju darba grupu, kurā tika ietverti Satiksmes ministrijas, Autotransporta direkcijas, Labklājības ministrijas, Valsts ieņēmumu dienesta, Vides aizsardzības un reģionālās attīstības ministrijas, PMLP, AS “Pasažieru vilciens”, Latvijas pasažieru pārvadātāju asociācijas, Latvijas Lielo pilsētu asociācijas, Latvijas Pašvaldību savienības, kā arī apvienības APEIRONS un organizācijas SUSTENTO pārstāvji. 2019.gada 29.maija darba grupas sanāksmē konceptuāli tika atbalstīts Autotransporta direkcijas piedāvātais risinājums, kas paredz eID karti kā identifikācijas līdzekli sabiedriskajā transportā, neizslēdzot banku karšu izmantošanu, ja šāds pakalpojums tiks piedāvāts.Lai nodrošinātu eID kartes izmantošanu kā identifikācijas līdzekli sabiedriskajā transportā, PMLP pieņēma lēmumu papildināt eID kartes elektronisko komponentu ar jaunu funkcionalitāti (lietotni) (*Authorized Identification Application*). Jaunā lietotne paredz iespēju autorizētam terminālim nolasīt datus, kas ierakstīti eID kartes mikroshēmā. Nolasāmajos datos paredzēts ietvert informāciju par personas kodu un eID kartes numuru. Identifikācija transportlīdzeklī paredzēta, izmantojot bezkontakta saskarni un neievadot eID kartei specifiskas PIN vai CAN vērtības. Ievērojot STP likuma pārejas noteikumus, no 2021.gada 1.marta kategorijām, kuru braukšanas maksas atvieglojumi tiek kompensēti no valsts budžeta, lai izmantotu attiecīgos braukšanas maksas atvieglojumus, elektroniski identificējoties ar personas apliecību, ir tiesības saņemt PMLP personas apliecību, kura papildināta ar speciālu funkcionalitāti (lietotni).Lai ieviestu izvēlēto braukšanas maksas atvieglojumu saņēmēju elektroniskās identifikācijas risinājumu un līdzekli valsts noteikto braukšanas maksas atvieglojumu administrēšanai, noteikumu projekts paredz MK noteikumos Nr.717 veikt šādus grozījumus:Papildināt nosacījumus par jaunu informācijas veidu, kas jānodrošina BMA sistēmā. Tiek noteikts, ka BMA sistēmā būs jānodrošina informācija priekš pārvadātājiem un biļešu tirgotājiem par personu ar valsts noteiktiem braukšanas maksas atvieglojumiem aktuālajiem identifikācijas līdzekļiem un personai piemērojamo braukšanas maksas atvieglojuma veidu, apmēru un citiem atvieglojuma piemērošanas nosacījumiem. Tiek noteikts, ka Autotransporta direkcijai jānodrošina šīs informācijas pieejamība pārvadātājiem biļešu tirgotājiem un republikas nozīmes pilsētu pašvaldībām ne retāk kā reizi diennaktī. Detalizēti par nododamo un saņemamo datu veidu un apjomu, datu apmaiņas kārtību, termiņiem un citiem jautājumiem puses vienojas MK noteikumos Nr.717 paredzētajos datu apmaiņas līgumos, tāpat kā tas MK noteikumos Nr.717 noteikts republikas pilsētu pašvaldībām. Identificēto braucienu korektas uzskaites nolūkā reģionālās nozīmes maršrutos atbilstoši to braukšanas maksas (tarifu) noteikšanas specifikai, tiek paredzēts, ka, nosūtot BMA sistēmai datus par identificētajiem braucieniem, papildus citai nepieciešamajai informācijai jānosūta dati par identificētā brauciena reisa (vilciena) identifikāciju un veikto ceļa posmu (brauciena sākuma un beigu pietura).BMA sistēmas un elektroniskās identifikācijas ieviešanas mērķis - nodrošināt precīzu personu izmantoto braukšanas maksas atvieglojumu uzskaiti un šim mērķim paredzēto valsts budžeta līdzekļu izlietošanas uzraudzību. Reģionālās nozīmes maršrutos braukšanas maksa (biļetes cena) un līdz ar to arī personai kompensējamais brauciena apmērs ir tiešā veidā atkarīgs no personas veiktā maršruta, kā arī ceļa posma (sākuma un beigu pietura). Ministru kabineta 2012.gada 28.augusta noteikumi Nr.599 “Sabiedriskā transporta pakalpojumu sniegšanas un izmantošanas kārtība” 53.punkts nosaka biļetē obligāti norādāmos rekvizītus, tostarp maršruta nosaukumu, numuru un reisa numuru, brauciena sākumpunktu un galapunktu, kā arī norādi par braukšanas maksas atvieglojuma veidu un apmēru. Informācijas apstrāde par atvieglojuma veidu un atvieglojuma saņēmēja veikto ceļa posmu nepieciešama precīzai personu izmantoto braukšanas maksas atvieglojumu uzskaitei un šim mērķim paredzēto valsts budžeta līdzekļu izlietošanas uzraudzībai, tostarp likumības un lietderības pamatošanai, kā arī, lai Autotransporta direkcija kā BMA sistēmas pārzinis spētu realizēt pārziņa pienākumus. Bez minētā, pamatojoties uz apstrādātajiem datiem, tiek veidota sabiedriskā transporta pakalpojuma attiecīgajā maršrutā, sociālekonomiskā pamatojuma uzturēšana.Pieņemot grozījumus STP likumā 2017.gada 9.novembrī, ar kuriem STP likums papildināts ar 14. 1 pantu, par valsts informācijas sistēmas izveidi braukšanas maksas atvieglojumu administrēšanai, uzdevumu Ministru kabinetam noteikt Valsts informācijas sistēmas izveidošanas, uzturēšanas un izmantošanas kārtību, kā arī iekļaujamās informācijas apjomu, informācijas izsniegšanas un saņemšanas, kā arī piekļuves nodrošināšanas kārtību, STP likumā ir noteiktas tiesības un pienākumi Autotransporta direkcijai apstrādāt sistēmā datus noteiktu funkciju veikšanai. Ievērojot STP likumā noteikto, tiek paplašināts BMA sistēmas izmantotāju loks, papildinot ar jauniem sistēmas izmantotājiem – pārvadātājiem un biļešu tirgotājiem, kā arī nosakot šo sistēmas dalībnieku lomu BMA sistēmas darbības nodrošināšanā, tostarp attiecībā uz informācijas iesniegšanu; informācijas saņemšanu, noteikta nepieciešamība eID karšu nolasīšanai tehniskajos līdzekļos izmantot PMLP izsniegtu digitālo atslēgu, kā arī reglamentēta kārtība, kādā nodrošināma piekļuve BMA sistēmai. STP likuma pārejas noteikumos ir noteikts, ka PMLP eID kartes, kuras papildinātas ar speciālu funkcionalitāti (lietotni) personu ar braukšanas maksas atvieglojumiem braucienu identifikācijai, uzsāk izsniegt personām sākot ar 2021.gada 1.martu.Ievērojot Satiksmes ministrijas, Iekšlietu ministrijas, Autotransporta direkcijas un PMLP sadarbības un veicamo uzdevumu plānu BMA sistēmas elektroniskā identifikācijas līdzekļa - eID kartes – ieviešanā un papildus veiktajiem saskaņojumiem ar PMLP par uzdevuma iespējamo izpildes termiņu (PMLP 2020.gada 17.decembra vēstule Nr.24/1-42/5458e), PMLP nodrošina digitālo atslēgu eID kartes datu nolasīšanai tehniskajos līdzekļos izsniegšanu.Ievērojot STP likuma 14.1 panta 2.2 daļā un pārejas noteikumu 32.punktā noteikto, ka pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar eID karti STP likumā noteiktajā termiņā, MK noteikumos Nr.717 tiek noteikts termiņš prasībām, kas attiecās uz pārvadātājiem un biļešu tirgotājiem noteikto pienākumu veikt datu apstrādi BMA sistēmā, kā arī sniegt attiecīgu informāciju iekļaušanai BMA sistēmā.Ievērojot STP likumā noteikto, attiecīgi tiek precizēts MK noteikumu Nr.717 14.punktā noteiktas termiņš republikas nozīmes pilsētām, paredzot, ka republikas nozīmes pilsētu pašvaldības, kas pilsētas nozīmes maršrutos nenodrošina to pasažieru braucienu elektronisku uzskaiti, kuriem noteikti braukšanas maksas atvieglojumi, šos noteikumus piemēro un tātad BMA sistēmu lieto, STP noteiktajā termiņā. Turklāt, termiņa pagarinājums nepieciešamas arī, ievērojot Latvijas Lielo pilsētu asociācijas 2020.gada 21.februāra vēstulē Nr.5-1/36 norādīto, ka republikas nozīmes pilsētām minētā attiecībā uz pilsētas maršrutos ieviešamajām braukšanas maksas atvieglojumu saņēmēju elektroniskās identifikācijas sistēmām termiņš jānosaka atbilstošs citu valstī plānoto sabiedriskā transporta sistēmu ieviešanas termiņiem (fiskālām prasībām atbilstošu kases aparātu ieviešana sabiedriskajos transportlīdzekļos, vienotas sabiedriskā transporta biļešu sistēmas ieviešana). Savukārt Daugavpils pilsētas dome 2020.gada 15.decembra vēstulē Nr.1.2-8/1742, kā arī Ventspils pilsētas dome 2020.gada 19.oktobra vēstulē Nr.1-98/264-2 izteikusi priekšlikumu attiecīgā termiņa pagarinājumam, jo neplāno ieviest savos maršrutos lokālus identifikācijas līdzekļus (pilsētnieku kartes), bet gan pasažieru ar braukšanas maksas atvieglojumiem identificēšanai vēlas izmantot tikai valstisko elektroniskās identifikācijas risinājumu (eID karti).2021.gada 12.aprīļa sanāksmē, kurā piedalījās pārstāvji no Iekšlietu ministrijas, PMLP, Satiksmes ministrijas un Autotransporta direkcijas, PMLP sanāksmes dalībniekus informēja, ka pilnībā eID karšu izsniegšana vai speciālā funkcionalitātes (lietotnes) aktivizēšana eID kartēs būtu nodrošināma līdz 2023.gada 1.janvārim. Līdz ar to minētais nosacījums nav realizējams 2021.gada laikā jeb kā to paredz STP likums, ka no 2022.gada 1.janvāra pasažieru kategorijas, kuru braukšanas maksas atvieglojumi tiek kompensēti no valsts budžeta, piešķirtos braukšanas maksas atvieglojumus izmanto, elektroniski identificējoties ar eID karti.STP likuma grozījumos, kas stājušies spēkā 2020.gada 30.decembrī ietverti arī grozījumi, kas nepieciešami, lai nodrošinātu STP likumā noteiktā regulējuma atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam.STP likuma 1.pants papildināts ar 15 punktu, kas noteic, ka 15)valstspilsētas pašvaldība — Administratīvo teritoriju un apdzīvoto vietu likumā minēto valstspilsētu pašvaldības. Ja valstspilsēta kā teritoriālā iedalījuma vienība ietilpst kādā novadā, šajā likumā noteiktos valstspilsētu pašvaldību uzdevumus īsteno attiecīgā novada pašvaldība. Attiecīgi tiek veikti arī grozījumi MK noteikumos Nr.717, aizstājot noteikumu tekstā vārdus “republikas pilsētas” (attiecīgā skaitlī un locījumā) ar vārdu “valstspilsētas” (attiecīgā skaitlī un locījumā).Ar Administratīvo teritoriju un apdzīvoto vietu likumu Ogres pilsētai noteikts valstspilsētas statuss, līdz ar to, atbilstoši pieņemtajiem grozījumiem STP likumā no 2024.gada 1.jūlija Ogres pilsētai būs saistošas šajos noteikumos noteiktās prasības sabiedriskā transporta pakalpojumu organizēšanā pilsētas maršrutu tīklā, palielināsies administratīvais slogs.  |
|   | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs sabiedriskā transporta pakalpojumu sniedzējus un biļešu tirgotājus, personas, kurām ir tiesības uz valsts kompensējamiem braukšanas maksas atvieglojumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada administratīvo slogu mērķu grupai.  |
| 3. | Administratīvo izmaksu monetārs novērtējums | Ņemot vērā to, ka Ogres pilsētai pienākums organizēt sabiedriskā transporta pakalpojumus jāpilda no 2024.gada 1.jūlija, pašlaik nav apzināmi veicamie pasākumi un finansiālā ietekme nav aprēķināma. |
| 4. | Atbilstības izmaksu monetārs novērtējums | Pēc Autotransporta direkcijas aprēķiniem, ieviešot BMA sistēmas elektroniskās identifikācijas risinājumu, viena kases aparāta uzturēšanas izmaksas mēnesī varētu pieaugt par aptuveni 5 EUR:- pieņemot, ka 2021.gadā pēc jauno pasūtījuma līgumu ar reģionālās nozīmes autobusu maršrutu pārvadātājiem noslēgšanas tiks izmantoti 1000 autobusi, izmaksas gadā pieaugtu par apmēram 60 000 EUR, kas atbilstoši izsludinātā iepirkuma nosacījumiem būs atsevišķi jākompensē no valsts budžeta. Paredzēts, ka Autotransporta direkcija ar pārvadātājiem slēdz atsevišķu vienošanos, vienojoties par atsevišķu saprātīgo BMA sistēmas ieviešanas un uzturēšanas izdevumu apmaksu;- vilcienu pārvadājumos plānots izmantot pavisam 100 kases un biļešu automātus, kā arī 150 mobilos kases aparātus, līdz ar to izmaksas gadā varētu pieaug aptuveni par 15 000 – 21 000 EUR, kas atbilstoši sabiedriskā transporta pakalpojumu pasūtījuma līgumam būs jāietver zaudējumu kompensāciju aprēķinos;- autoostu kases – uz kases sistēmu programmēšanu attiecināmās izmaksas esošajā situācijā nav nosakāmas, jo nākotnē paredzēta vienotas biļešu noliktavas ieviešana, kuras ietvaros autoostu kasēs būs nepieciešams ieviest jaunas nodokļu un citu maksājumu reģistrēšanas elektroniskās ierīces atbilstoši nodokļu normatīvo aktu prasībām. Minētās izmaksas autoostas ietvers pakalpojumu maksās atbilstoši Ministru kabineta 2019.gada 29.oktobra noteikumiem Nr.502 “Autoostu noteikumi”.Ar kases aparātu un kases sistēmu atbilstības novērtēšanu saistītās izmaksas nozarei tiešā veidā nevar attiecināt tikai uz BMA sistēmas ieviešanu, jo Ministru kabinets 2020.gada 10.decembra sēdē ir atbalstījis grozījumus Ministru kabineta 2014.gada 11.februāra noteikumos Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām”, ar kuriem jau trešo reizi nozarei tiek pagarināts termiņš (noteikts līdz 2021.gada 31.decembrim) fiskālās uzraudzības nodrošināšanai noteikto prasību ieviešanai, ievērojot plānoto BMA sistēmas un vienotās biļešu noliktavas sistēmas ieviešanu, tādējādi novēršot pārvadātāju izdevumus, atkārtoti pielāgojot elektroniskās ierīces un iekārtas minēto Ministru kabineta noteikumu prasībām un veicot atbilstības pārbaudi.Republikas nozīmes pilsētu pašvaldībām valsts budžeta finansējums elektronisko sistēmu pilnveidošanas finansēšanai savā kompetencē esošo maršrutu pārvadājumos nav paredzēts.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 61 603 518 | 0 | 61 603 518 | 0 | 61 603 518 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 61 603 518 | 0 | 61 603 518 | 0 | 61 603 518 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 61 603 518 | 0 | 61 603 518 | 81 000 | 61 603 518 | 81 000 | 81 000 |
| 2.1. valsts pamatbudžets | 61 603 518 | 0 | 61 603 518 | 81 000 | 61 603 518 | 81 000 | 81 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -81 000 | 0 | -81 000 | -81 000 |
| 3.1. valsts pamatbudžets | 0 | 0 | 0 | -81000 | 0 | -81 000 | - 81 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  0 | 0 | 0 | -81 000 | 0 | -81000  | -81000 |
| 5.1. valsts pamatbudžets | 0 | -81000 | -81000 | -81 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pēc Autotransporta direkcijas aprēķiniem, ieviešot BMA sistēmas elektroniskās identifikācijas risinājumu, viena kases aparāta uzturēšanas izmaksas mēnesī varētu pieaugt par aptuveni 5 EUR, attiecīgi tiek prognozēts, ka pārvadātājiem BMA sistēmas elektroniskās identifikācijas risinājuma ieviešanai saskaņā ar sabiedriskā transporta pakalpojumu pasūtījuma līgumiem izmaksas 81 000 EUR apmērā būs jāietver zaudējumu kompensācijas aprēķinos, proti,- pieņemot, ka 2021.gadā pēc jauno pasūtījuma līgumu ar reģionālās nozīmes autobusu maršrutu pārvadātājiem noslēgšanas tiks izmantoti 1000 autobusi, izmaksas gadā pieaugtu par apmēram 60 000 EUR, kas atbilstoši izsludinātā iepirkuma nosacījumiem būs atsevišķi jākompensē no valsts budžeta. Paredzēts, ka Autotransporta direkcija ar pārvadātājiem slēdz atsevišķu vienošanos, vienojoties par atsevišķu saprātīgo BMA sistēmas ieviešanas un uzturēšanas izdevumu apmaksu;- vilcienu pārvadājumos plānots izmantot pavisam 100 kases un biļešu automātus, kā arī 150 mobilos kases aparātus, līdz ar to izmaksas gadā varētu pieaug aptuveni par 15 000 – 21 000 EUR, kas atbilstoši sabiedriskā transporta pakalpojumu pasūtījuma līgumam būs jāietver zaudējumu kompensāciju aprēķinos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Jautājums par nepieciešamo papildus finansējumu 81 000 EUR apmērā ar sabiedriskā transporta pakalpojuma sniegšanu saistīto zaudējumu segšanai, ņemot vērā pārvadātājiem ieviešamo BMA sistēmas elektroniskās identifikācijas risinājumu, ir risināms Ministru kabinetā likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023. un 2024.gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.Valsts noteikto braukšanas maksas atvieglojumu saņēmēju informācijas sistēmas uzturēšana tiks nodrošināta Satiksmes ministrijai piešķirto budžeta līdzekļu ietvaros Satiksmes ministrijas budžeta programmā 31.00.00 “Sabiedriskais transports” 31.05.00. apakšprogrammā “Dotācija Autotransporta direkcijai sabiedriskā transporta pakalpojumu organizēšanai”.Iekšlietu ministrija (PMLP) eID kartes elektronisko komponentu papildināšanu ar jaunu funkcionalitāti (lietotni) (*Authorized Identification Application*), lai nodrošinātu eID kartes izmantošanu kā identifikācijas līdzekli sabiedriskajā transportā, nodrošinās Iekšlietu ministrijas ilgtermiņa saistību pasākuma “Eiropas Savienības prasībām atbilstošu pasu, elektronisko identifikācijas karšu un uzturēšanas atļauju izsniegšana” ietvaros (budžeta apakšprogramma 11.01.00 “Pilsonības un migrācijas lietu pārvalde”). |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts tiek virzīts vienlaikus ar Ministru kabineta noteikumu projektu “Braukšanas maksas atvieglojumu noteikumi”. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā tika ievietots 2020.gada 8.septembrī Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Attiecībā uz Latvijas pasažieru pārvadātāju asociācijas viedokli un priekšlikumiem, kas saņemti pēc paziņojuma par līdzdalības iespējām, kuros asociācija norāda, ka pārejas periods (1 gads, sākot no 2021. gada 1. janvāra) elektroniskā identifikācijas līdzekļa pakāpeniskai ieviešanai ir pārāk īss sistēmas inkorporācijas nodrošināšanai, esošās sistēmas modernizācijai un pārveidošanai, norādām, ka plānotais pārejas periods ir optimāls, ievērojot attiecīgā risinājuma izpētes un plānošanas procesā pārvadātāju kases aparātu apkalpojošo dienestu sniegto informāciju, ka saistībā ar paredzētajām izmaiņām kases aparātu programmās, nodrošinot personu eID karšu apstrādi, programmu papildinājumu izstrādei nepieciešami orientējoši četri mēneši, kam papildus pieskaitāms laiks izmaiņu atbilstības novērtējumam VID noteiktajām fiskālās uzraudzības prasībām. Testa eID kartes un tehniskā dokumentācija attiecīgu izstrāžu uzsākšanai un plānošanai nozarei pieejama jau kopš 2020.gada februāra. Turklāt ir aplēsts, ka kavēšanās BMA sistēmas identifikācijas risinājuma ieviešanā 2021.gadā varētu atstāt negatīvu finanšu ietekmi, nesasniedzot līdzekļu ekonomiju attiecībā uz dotāciju apmēru, kas piešķirta, lai sabiedriskā transporta pakalpojumu sniedzējiem segtu ar braukšanas maksas atvieglojumiem saistītos zaudējumus. |
| 4. | Cita informācija | Lai nodrošinātu ieinteresēto un iesaistīto pušu līdzdalību un komunikāciju priekšlikumu izstrādei BMA sistēmas elektroniskā identifikācijas risinājuma noteikšanai un nodrošinātu MK noteikumu Nr.371 15.punkta, kā arī Ministru kabineta 2017.gada 4.aprīļa sēdes protokollēmuma (prot. Nr.18, 43.§) 4.punkta uzdevuma izpildi, Autotransporta direkcija 2019.gada 13.maijā ar rīkojumu Nr.2.3/16 “Par darba grupas izveidi” izveidoja starpinstitūciju darba grupu, kurā tika ietverti Satiksmes ministrijas, Autotransporta direkcijas, Labklājības ministrijas, Valsts ieņēmumu dienesta, Vides aizsardzības un reģionālās attīstības ministrijas, PMLP, AS “Pasažieru vilciens”, Latvijas pasažieru pārvadātāju asociācijas, Latvijas Lielo pilsētu asociācijas, Latvijas Pašvaldību savienības, kā arī nodibinājuma “Invalīdu un viņu draugu apvienība "APEIRONS"” un biedrības “Latvijas Cilvēku ar īpašām vajadzībām sadarbības organizācija "SUSTENTO"” pārstāvji. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA “Autotransporta direkcija”, PMLP, republikas nozīmes pilsētu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Autotransporta direkcijas, PMLP un republikas nozīmes pilsētu pašvaldību esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.   |

Satiksmes ministrs T.Linkaits

Vīza: valsts sekretāre I.Stepanova